**תֻּרְמוּס** (שם מדעי: *Lupinus*) הוא סוג בתת-משפחת הפרפרניים הנפוץ בעיקר באמריקה, צפון אפריקה, אגן הים התיכון והאי הדרומי של ניו זילנד.

עלי התורמוס מאוצבעים, לעלה יש פטוטרת ארוכה. הפרחים גדלים כתפרחת. צבע הפרחים סגול, לבן, צהוב, או כחול והם נמצאים על עמוד התפרחת. לפרחים אין צוף וחרקים נמשכים אליהם עקב צבעם. ההאבקה נעשית על ידי חרקים, אולם לרוב ההאבקה היא עצמית. לפרח עשרה אבקנים.

זרעי הצמח מכילים חומרים רעילים מקבוצת האלקלואידים שנותנים לצמח טעם מר. פרי הצמח הוא תרמיל. כאשר התרמיל מתייבש הוא מתבקע, קשוותיו מסתלסלות בצורה המזכירה קפיץ כך שהזרעים "קופצים" מתוכו.
ישנם כ-300 מינים של תורמוס בכל העולם, מתוכם בארץ ישראל גדלים בר 7 מינים. שני מיני תורמוס בעלי פריחה כחולה (*Lupinus subcarnosus, Lupinus texensis*) הגדלים בדרום-מזרח ארה"ב ובצפון-מזרח מקסיקו, הם הפרח הלאומי של טקסס.

התורמוס כמאכל
-------------

במאות האחרונות התורמוס התקבל כמאכל מקומי-מסורתי בארצות סביב הים התיכון (בעיקר מצרים, יוון ואיטליה). בעבר הוא נחשב מאכל עניים, ובמסכת שבת, במשניות העוסקות בעניין פינוי דברים שהם בגדר מוקצה, נאמר: "והתורמוס מותר לפנותו מפני שהוא מאכל לעניים". עד היום ניתן לראות בצידי כביש הבקעה, בירושלים ובשווקים בערים הערביות רוכלים המציעים למכירה את גרעיני התורמוס. בספרו של נסים קריספיל "ילקוט הצמחים" מובא שבזמן מלחמת העולם הראשונה התורמוס נעשה מאכל פופולרי, בשל המחסור הכללי ששרר אז בארץ, בעקבות ריכוזי הצבא הטורקי שחמסו מכל הבא ליד, וכן בשל פשיטת להקות ארבה על שדות הארץ.

זרעי התורמוס מכילים חומרים מרים ורעילים, וכדי לבטל את השפעתם יש לבשלם במים. במסכת ברכות מצוין שיש לשלוק את גרעיני התורמוס שבע פעמים על מנת לבטל לגמרי את השפעת המרירות. זרעיו של הצמח עגולים וגדולים, ולכן שימשו בעבר מאכלי אבלים, על פי המנהג לאכול מאכלים עגולים, כטבע העולם. התורמוס מוכר גם כצמח מרפא, וסגולותיו הרפואיות מתוארות על ידי הרמב"ם ובכתבי אסף הרופא.

מיני ארץ ישראל
--------------

* תורמוס ההרים (*Lupinus pilosus*) - פריחתו כחולה-סגולה והוא צומח בקרקעות כבדות באזורי ההר.
* תורמוס צר עלים (*Lupinus angustifolius*) - פריחתו בעל גוון תכלת ומשנה צבעה לסגול לאחר ההפריה. צומח באזור השרון על אדמת חמרה ועל בזלת ברמת הגולן.
* תורמוס ארץ-ישראלי (*Lupinus Palaestinus*) - פריחתו בהירה, גדל על קרקעות חוליות וחמרה במישור הארץ.
* תורמוס צהוב (*Lupinus luteus*) - פריחה צהובה
* תורמוס שעיר (*Lupinus hirsutus*) - אשכול הפרחים נמוך מהעלים הסובבים אותו.
* תורמוס תרבותי (*Lupinus albus*) - מופיע לעיתים כפליט תרבות
* תורמוס ספרדי (*Lupinus hispanicus*)

גלריה
-----

* תורמוס ארץ-ישראליתורמוס ארץ-ישראלי
* תורמוס ההרים בישראלתורמוס ההרים בישראל
* תורמוס רב-עלים  (L. polyphyllus)תורמוס רב-עלים (*L. polyphyllus*)
* תורמוס צר-עלים בישראלתורמוס צר-עלים בישראל
* Lupinus polyphyllusLupinus polyphyllus
* תורמוס צר עליםתורמוס צר עלים
* תורמוס צהוב (Lupinus luteus)תורמוס צהוב (Lupinus luteus)
* דבורת הדבש ליד Lupinus texensisדבורת הדבש ליד Lupinus texensis
* Russell LupinsRussell Lupins
* תורמוס תרבותי (Lupinus albus)תורמוס תרבותי (Lupinus albus)
* Russell LupinsRussell Lupins
* פירות ה-Lupinus polyphyllus יבשיםפירות ה-Lupinus polyphyllus יבשים
* Lupinus arbustusLupinus arbustus
* 
* 
* Lupinus arboreusLupinus arboreus
* Lupinus weberbaueriLupinus weberbaueri
* מרבדים כחולים של תורמוס ההרים בעמק האלהמרבדים כחולים של תורמוס ההרים בעמק האלה

קישורים חיצוניים
----------------

ויקישיתוף מדיה וקבצים בנושא **תורמוס** בוויקישיתוף
* תורמוס, באתר ITIS (באנגלית)
* תורמוס, באתר NCBI (באנגלית)
* תורמוס, באתר האנציקלופדיה של החיים (באנגלית)
* תורמוס, באתר צמח השדה
* תורמוס, באתר Tropicos (באנגלית)
* תורמוס, באתר GBIF (באנגלית)
* תורמוס, באתר IPNI (באנגלית)
* תורמוס, באתר אנציקלופדיה בריטניקה (באנגלית)
* תורמוס ההרים באתר המשרד לאיכות הסביבה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538666005171
* GND: 4168329-8
* LCCN: sh85078933
* NKC: ph553986

 |